Folketing
2005-11-02

Jeg undrede mig, fordi jeg kunne høre, at ministeren gav udtryk for, at vi var ved at komme ind i noget, der lignede en mere positiv udvikling set i forhold til nedslidning af fængselspersonalet. Hvis man ser på 2005, er de, der i 2005 er blevet afskediget af helbredsmæssige årsager, i gennemsnit 43 år. Men en ny udvikling, der har tegnet sig, er rent faktisk, at ansatte allerede nu er nede på som 26-årige og 34-årige at skulle have en helbredsmæssig betinget afskedigelse, fordi de simpelt hen er nedslidte. Hvordan kan ministeren stå her og sige, at det er første gang, vi har set det? Og hvordan kan ministeren sige, at vi nu er på vej til en mere positiv udvikling? Det skurrer i hvert fald i mine ører, og det burde det også gøre i ministerens, medmindre det er, fordi ministeren prøver at male et skønmaleri, som ikke er passer med virkeligheden.